CELEX: 62017TN0128
Language: hr
Date: 2017-02-27 00:00:00
Title: Predmet T-128/17: Tužba podnesena 27. veljače 2017. – Torné protiv Komisije

24.4.2017   
            
            
               HR
            
            
               Službeni list Europske unije
            
            
               C 129/27
            
         Tužba podnesena 27. veljače 2017. – Torné protiv Komisije
   (Predmet T-128/17)
   (2017/C 129/41)
   Jezik postupka: francuski
   
      Stranke
   
   
      Tužitelj: Isabel Torné (Algés, Portugal) (zastupnici: S. Orlandi i T. Martin, odvjetnici)
   
      Tuženik: Europska komisija
   
      Tužbeni zahtjev
   
   Tužiteljica od Općeg suda zahtijeva da:
   proglasi i presudi da se
   
               —
            
            
               poništava odluka od 16. travnja 2016. o odbijanju njezina zahtjeva za određivanje stope stjecanja mirovinskih prava i dobi za umirovljenje.
            
         
               —
            
            
               Europskoj komisiji nalaže snošenje troškova.
            
         
      Tužbeni razlozi i glavni argumenti
   
   Tužiteljica u ovom sporu osporava odluku koja se odnosi na implicitno odbijanje njezina zahtjeva za prethodnu odluku u vezi s pojedinim određenim i nepromjenjivim elementima izračuna njezinih mirovinskih prava. Navedena stranka smatra da implicitno odbijanje njezina zahtjeva čini izostanak donošenja mjere koju nameće Pravilnik o osoblju i stoga je akt kojim se nanosi šteta u smislu članka 90. Pravilnika o osoblju.
   U vezi elemenata izračuna njezine mirovine, tužiteljica također osporava Komisijinu praksu prema kojoj ona smatra da premještaj člana privremenog osoblja koji potpada pod članak 2. točku (f) Uvjeta zaposlenja koji se primjenjuju na ostale službenike, u drugu agenciju Europske unije podrazumijeva sklapanje novog ugovora, koji se razlikuje od prethodnog, što dokazuje prekid karijere tog člana privremenog osoblja i stoga podrazumijeva primjenu novih statutarnih pravila o starosnoj mirovini.